
/jf oc opusculum, quod pro accipienda Medin 
cinae Laurea edere constitui, vestris nominibus 
insignitum prodit, vobisque dedicatum, eo nempe 
consilio^ ut et publicam lucem minus re/ormidet, 
ct meae erga vos existimationis gratique animi 
pignus aliquod exhibeat Utrique vestrum variis 
me rationibus obstrictum conjiteor. Alterius enim 
cum summam in arte medica doctrinam et pru- 
dentiam, tum maximam erga me bcnevolentiam ; 
alterius porro singulare patrocinium, et benefi- 



cientiam expertus surru Quare dies iste diu muU 
tumque exoptatus longe mihi lactior illuxerit aU 
que beatior^ si norim primum hoc virium mcarum 
tentamen, quale demum cumque sit, vobis non 
improbari, vestramque liberalitatem, sicuti antea, 
mihi non defuturam. 

........ paullatim medicina ia Untam ex- 

crevit molem, ut omnibus ejus partibus mente comprebendendis 
haud pares esse homines judicarent: et tam multi in illam er- 
rores irrepserint, ut non solum cum veris, quae in aperto om- 
nino erant, sed et inter se adversa fironte pugnarent neque tma 
consisUre ullo modo possent v 

Datta Dhcima. 



^ a ri as et inter se oppositas deliri i t renient is defi- 
nitiones habernus, hocque a discrepantia sententia- 
rum de morbi sede pendet, et ab errore illorum qui 
morbum definire solent symptomatice. — Itaque af- 
firmat aliquis (i) u morbum febrile longum esse post 
» pervigilium enatum, qui totius corporis comita- 
» tur tremore. » Ita alter (2) eumdem pro affectione 
systematis nervosi habuit, pbaenomenis eminentibus 
profundae encephali laesionis conjunctum cujus deli- 
rii vel hallucinationis accessus summopere varii, ha- 
bitu temulento comitantur, quin febrilia symptomata 
locum semper habeant, et praecipua systematis cir- 
culatorii pathologica conditio. Ergo juxta hujus au- 
ctoris observationes affectio declaratur augmento po- 
tentiae nervosae, ipsiusque decrementum et finis so- 



(1) Kriebel. 
(a) Goden. 

mno plus minus diuturno perficitur. — Tandem, ali- 
qui asserunt hanc aegritudineni neque febrilem ne- 
que inflammatoriam esse. 

Ego autem et variorum auctorum auctoritate et 
experientia, quum pluries hoc morbum observare po- 
tui in Nosocomio Civili Patavino praecipue annis 
i834, i835, i856, asserere possum, aliquo rarissimo 
in casu reapse febrim nequaquam adesse, et plerum- 
que ipsius phaenomena existere, et semper conditio- 
nem inflammatoriam adesse, non ut aliqui credunt, 
ut morbi complicationem considerandam nec opio 
profligandam. — Et quid dicendum de illis omnibus 
qui conveniunt, somnum processus morbosi resolu- 
tionem aflerre? Nunquam certe clinico sagaci et di- 
ligentissimo observatori concessum fuit videre delirio 
trementi laborantes sanos evadere, nisi post curatio- 
nem diligentem, rationalem, energicam, quamvis per 
nychthemerum et ultra dormiunt. 

Delirium tremens potatorum ( s. febris nervosa 
potatorum Behr; Oenomania Salvatori; morbus fe- 
brilis cerebrij vel nervosa absque infiammatione af- 
fectio llufeland ; gastro- enteritis larvata Droussais; 
dclirium nervosum Roche Sanson ; ) est morbus ple- 
rumque febrilis, frequens in regionibus frigidis, in 
calidioribus rarior, cui vinosorum, et spirituosorum 
bibaces obnoxii sunt. Hic in delirio plus minusve 
energico consistit , quod semper comitatur tremore 
praesertim artuum superiorum, vigilia quae morbum 
praecedit, et huic constanter adjungitur. 

Etiamsi a veteribus medicinae cultoribus huncmor- 
bum peculiari nomine distinctum non fuisset, attamen 

observationes corum mfnime aufugit, et quidem in 
eorumdem scriptis de Encephalitide, de Phrenitide 
hujus variae conspiciuntur species exacte distinctae, 
quarum cura varia enunciabatur ; juxta variarn sym- 
ptomatum praevalentiam, et diversum videndi et ra- 
tiocinandi modum. — Sic nonnullae, quae a phlo- 
gisticis longe diversae habebantur, vino atque aliis 
stimulantibus curabantur, et vinum et opium et reli- 
qua stimulantia remedia aegrum occidebant, et tan- 
tum illi sanabantur qui morbum et irrationalem cu- 
ram superare potuerunt. — Anr. Cornelius Celsus (i) 
nos monet in aliquibus phrenitidis speciebus somnum 
provocare debere. Alii (2) docuerunt in nonnullis 
phrenitidis formis, post tentatas plilebotomias et fri- 
gidas qffusiones, oportere narcoticis uti. 

Quum vero ex variorum auctorum sententiis cla- 
rum sit delirium tremens esse morbum propriis do- 
natumsymptomatibus, attamen Medicorum consilium 
non requirit tamquam aegritudinem sui generis , ut 
multi de illo opinarunt. Quemadmodum enim ence- 



(1) A. Corn. C^lsus - De Medicinn Lib. 3. Cap. XVIII. De tri- 
bus insaniar gcneribus. 

Auctores qui dc hoc morbo loquuti sunt: Dort. Thomas Sutton 
Traicte on delirium tremens hy etc. 1829), Salvatori ( Memoria 
suir Knomanii. Mosca ); Doct. Pierre Rayer ( Memoire sur 1« d«- 
lirium iremens. Paris 1829 ) : Trotter ( sopra l ubbriacchesza c lc 
suc conseguenxc ncl corpo umano i8aa); Broussais ( Annales de 
la Medicine physiologice tom. 5. pag. 33o ); Cti/ton ( caso di Dc- 
lirium tremens. Comment di Medicina e Chirurgia det signori 
professori Brera, Ruggieri e Caldani - Padota, giugno 1818), ctc. 

(a) Kmdolph Fogel - Praeler! iones de cognoscendis corporis hu- 
mani affect : onibus. 

phalitis, meningitis, nephritis etaliae phlogoses etiam- 
si propria phaenomenologia distinctae, leges genera- 
les inflammationum omnium sequuntur, nec ence- 
plialitis est morbus sui generis ( hoc est cujus essen- 
tia lateat in tenebris ) et diversus a meningitide, a 
nephritide, quoad therapeusis auxiiia; ita consideran- 
dum est delirium tremens potatorum, nam ad- ma- 
gnam inflammationum classem hoc potissimum per- 
tinet, quod ex analisi et decursu symptomatum, a cau- 
sis illum producentibus, a juvantibus et nocentibus, 
a necroscopia clare patebit. 

Symptomatologia. 

Topken quinque statuit periodos: Primum 9 stadium 
prodromorum; in hac periodo aeger non amplius, 
ut antea solebat, spirituosas potiones desiderat, me- 
lancholicus fit, facies sua subicterico colore adumbra- 
tur, somnus non adeo tranquillus, immo a somniis 
variis terrificis interruptus, modus agendi incertus, 
tarditas ingenii, negligentia. — Secundum, stadium 
invasionis; patientes conqueruntur de doloribus in 
hypochondriis, adparent symptomata congestionis 
cerebralis y desunt vero illa apoplexiae et epilepsiae, 
sudor adest copiosus, mens est dubia, cogitatio diffi- 
cilis aliquando iners. — Tertium y stadium incre- 
menti initii; mydriasis, inquietudo, summa agitatio, 
physiognouiia morbi patet, sive characteres morbum 
declarantcs; magis copiosus et generalis fit sudor, 
tremor augetur in artubus thoracicis specialim. Aeger 
delirio corripitur, pericula continua videt quae vitare 

studet, expavescit aspectu belluarum nocentiuin quas 
inspicere creditj praesentes amicos, parentes, cura- 
torem nonnisi difficulter agnoscit, et aliquando acer- 
rime in illos dehiscit. — Qucrtum, stadium incre- 
menti majus; phaenomenis antea descriptis adjungi- 
tur myosis, penitus ei ignoti sunt qui adsunr, oculo- 
rum conspectus trux: symptoraata reliqua magis 
evulgata. — Quintum, stadium finisi apoplexia vel 
somno profundo (1) desinit, qui quamvis brevis, ma- 
ximum tamen levamen infirmo affert. Rerum oblivio 
adest, quod si appetitua prompte redeat, hepatis vi- 
tium excludi potest. 

Goden morbum in quatuor stadia dividit, scilicet : 
i * Prodromorum ; a.° Incrementi ct evolutionis ; 
5.° Status et exasperationis ; 4»° Criseos. > 

Quum vero Salvatori observasset morbum primum 
post paroxysmum in aliquibus evanescere, inque aliis 
ad mortem usque continuare, et in multis quemdam 
periodicitatis typum sequi, eumdem in ephemerum, 
continuum, intermittentem divisit. 

Ego vero relinquendo methodum illam morbi cur- 
riculum in plures dividere periodos, melius credo il- 
lum in tria stadia tantum sequi , unicuique propria 
phaenomena indicando. # 

STADIUM PRIMUM, fEU PRODnOMORUM. 

A dejectione virium et animi incipit, quam semper 
increscit. Aeger conqueritur de dedolatione , difficile 

(i) Quid sit cogilandum de naturae conatu ad somnum «xd- 
tandum in hoc morbo. et quales spes Medicis in boc subeant jam 
diclum fuit pag. 5. et in seqnenlibus rcdibo. 

aut frustra muneri suo operam dat, applicationem 
aufugit, memoria fit tarda, iners, incerta, phantasiac 
alienationes adsunt vix sensiles. Abnormitates appe- 
titus incipiunt, alvus irregularis notatur, fluida eva- 
dit, niniis copiosa, rarius obstipatur, imniinuitur sen- 
silitas, liorripilationes accusat ad sensum frigoris us- 
que adaugentes, et patiens quasi de febrili affectione 
conqueritur. Pulsus tanguntur irritati, contracli, du- 
riusculi, quales in encephalitide in meningilide etc. 
adparent. His omnibus adsociatur et incipit tremor 
artuum praesertim superiorum, somnus est turbatus, 
agitatus, diflicilis, aeger saepe saepius vigilat, et moe- 
stitia, terrore corripitur molestia aflicitur a levissimo 
rumore sonitu immo ab illo excitatur et excandescit. 
Aliquando ad imminuendum metum, melanchoHam, 
animi et virium dejectionem primo diluculo cubile 
et lectum relinquit , et spirituosas potiones, ut ita di- 
cam, uno haustu absorbet. Verum magis labefactatur 
nervorum et systematis sanguiferi aequilibrium, citius 
functiones sensuum non amplius voluntatis imperio 
subjiciuntur , et cognitionem rerum circumstantium 
amittit. Interim dolores silent, lassitudo dedolatio non 
amplius adparent, et fere in hocce mundo peregrinus 
relationem inter se et objecta circumstantia non am- 
plius agnoscit. 

Aliquando incipit delirium tremens absque pro- 
dromorum adparitione. Agnosco quemdam lapidum 
Secatorem Patavinum (1) in quo pluries annis prae- 



(i) Lapidum secator in ofticina Patavii in vico quo.^am (Sau 
U Maria di Vanzo ) cujus nomcn c*l AlI»Ttus Giu^lo, annor. os. 

sertim i834, 180.'», morbutti initium sumebat abtquc 
prodromis. 

StADIUM SKCUKDUM SBU SPECIFICUM 
MOKIH STADIUM. 

Tremor artuum praesertim superiorum et manuum 
quem vidimus in stadio prodromorum aliis sympto- 
matibus adsociari continuo crescit, melancholia, ter- 
ror et moestitia splendet et pallida, aut rubro-atra 
aegri facie, oculi sunt fulgentes, micantes, nunantc;, 
ambigue alicui rei diriguntur, aeger parentes et ami- 
cos difficulter agnoscit, contractiones adparent clo- 
nicae in musculis faciei, affectus semper in contraria 
tnutantur, sic oLservatur nunc tristis, nunc laetus, et 
summopere irascitur quando ilii petenti liquores spi- 
rituosos et insolitos cibos, haec omnia denegantur. 
Dum insecta, mares, feles et spectra prae oculis ha- 
bere credit, optime valere aflirmat, et ad ea omnia 
fuganda animum vertit et ad proprium munus ex- 
plendum e lecto surgere desiderat, ut profligare ad- 
versarios in res suas. Aliquando dum illi adstantes 
aquam porrigunt bibere potus fragrantissimos credit, 
et aliquando illam reijcit. Interdtim parabolanorum 
et ipsius Medici, et parentum adspectus risum excitat 
aegri, quandoque vero illos accusat, provocat, percu- 
tit, quid faciat ignarus. Contrase ipsum inclementius 
aliquando agit et diligentissime perquirit adstantium 
curas eludere et ex vita discedere. Calor cutis fere 
naturalis observatur, adest quandoquc sudor copio- 
sus, generalis, lingua muco albicante aut subicterico 

conspurcata notatur, pulsus sunt celeres, concentrati, 
duri. Fere in infirmis omnibus pervicax adest vigilia. 
Tandem parum colligitur si de proprio statu aegri 
interrogantur, ipsi enim credunt sanitate frui, et ple- 
rumque phaenomenis antea descriptis, quamvis ce- 
phalaea laborare haud dicant, attamen frequentius 
irtanus ad caput elevant. 

Staoil^ tertivm, seu decrementi et fims. 

Symptomata nunc descripta aut evanescere pos- 
sunt, aut mutari. Primo in casu sanitas redditur , e 
contra aut forma morbosa nova exsurgit , aut omnia 
in pejus ruentia aeger morte scenam claudit. Si pri- 
stinusstatus restituitur, phaenomena omnia morbosa 
paullatim decrescunt, cedit artuum tremor, spasmi 
clonici faciei disparent, physiognomia aegri tranquilla 
fit, oculi naturales, et functiones sensuum normales 
evadunt: somnus redit allevians, lingua purior ob- 
servatur et pulsus molles, elevati conspiciuntur. Ae- 
gritudines quas, ex mutata forma hujusce morbi, pa- 
thologi observasse affirmant ad sequentia reducuntur 
nempe. 

1. ° ad encephalitidem; 

2. ad peripneumonitidem; 

3. ° ad bydrocephalum; 
4-° ad hydrothoracem ; 

5. ° ad maniam; 

6. ° ad fatuitatem; 

7* ad apoplexias. \ 
Ab bisce omnibus aeger aut faucibus orci eripi po- 
test, aut ultimo cedit fato. 

Aktiologia. 

Causas hunc morbum praedisponcntes consideran- 
do, animadvertens quod in regionibus Europae frigi- 
dis sat frequens observatur et endemice decurrens , 
ut Sutton, Albers, Rayer, Behr affirmant, et ubi in- 
colae spirituosis potionibus magis indulgent, minime 
ergo dubium est clima frigidum, spirituosorum abu- 
sum, aetate praesertim juvenili, inter causas praedi- 
sponentes enumerare. 

Non ut aliqui asserunt institutionis negligentia, 
domicilium, miseria, cubile humile et humidum, pa- 
themata animi deprimentia disponere eminenter pos- 
sunt. Causae quae illum gignere valeant excitantes 
debent esse, et semper oportet ut dispositio indivi- 
dualis ad hanc affectionem stimulo validiori excitata 
sit. Hinc concludere licet, quod constitutiones robu- 
stas , temperamenta sanguinea , cholerica et biliosa 
delirio trementi obnoxia esse , et post actionem cau- 
sarum procul dubio stimulantium ; conciudendum 
ergo quod ad probandam indolem phlogisticam de- 
lirii trementis etiam consideratio seriei prougumena- 
rum aliquid pretii esL 

Causae occasionales proximiores consistunt in abu- 
su spirituosorum et vinosorum cum vitae genere dis- 
soluto immodico pervicaci et cum vigiliis repeti- 
tis. Magis laborant hocce morbo qui spirituosis abu- 
tuntur, quam qui vinosis ad ebrietatem usque utun- 
tur; anamnesis enim illorum qui tali aegritudine af- 
ficiebantur patet, quod aegri isli plerumque magna 
copia spirituosorum abutebantur. Tandem conceden- 

dum est quod prooatarcticae nunrjuam effectum ex- 
serunt nisi in individuis causis disponentibus jani ob- 
noxiis; et revera potatores mulli obscrvantur qui dies, 
menses, annos sacrant inter pocula et tamen nec se- 
mel delirio trementi con ipiuntur. 

Qui attcnte considerat symptomata antea descri- 
pta, facillime diagnosim eruere potest. Affectiones 
cum quibus delirium tremens facile confundi potest 
sunt : • 

a) Febris inflammatoria; 

b) Encephalitis, meningitis etc; 
e) Maniae species; 

d) Insania febricitantium , aut phrenis et deli- 

ratio. 

a) Distinguitur a febri inflammatoria quia: 
Communiter delirium tremens paullatim in scenam 
prodit, nec de repente irrumpit ut febris inflamma- 
toria: cephalalgia gravis et pulsuum frequentia in- 
sueta et vibratio singularis ut plurimum in hoc mor- 
bo caret; febris inflammatoria artuum tremorem aut 
nunquam aut inter millies rarissime uno in casu 
ostendit. Praeterea febris inflammatoria simplex fa- 
ciilime cedit post unam, aut saltem semel repetitam 
venaesectionem , diaeta, regimine diaetetico levi, 
quia febris inflammatoria directe pendere videtur aut 
ex sanguine immodice fluente, aut ex indole illius 
nimis arteriosa et excitanti, dum in dclirio trementi 
j>otatorum methodus curationis est longe diversa, 
non quia haec affectio ratione alia therapiae indi- 
geat, sed potius cx diuturnitatc istius morbi, et per- 

vicacia medicaminibus rite adhibitis parere; et cau- 
sam certe probabilem agnoscit in inflammatione pul- 
pae alicujus provinciae systematis nervosi uti corpo- 
rum striatorum, thalamorum nervi optici, aut cru- 
rum cerebri, aut plexus solaris. 

b) Distinguitur ab encephalitide, et meningitide 
quia: 

Diversa est earum adparitio, uti decursus et incre- 
mentum, dissimilesdeliriiformae conspiciuntur; nun- 
« quam observatur agrypnia aut pervigilium constans, 
et tremor si adest, minime in artubus superioribus 
limites figit. Adsociatur praeterea phlogosi menin- 
gum et praecipue encephali trismus et rigor mem- 
brorum tetanicus, paralyses partiales vel generales 
in scena prodeunt, lingua arescit, et saepe mu- 
co nigricante obtegitur, anorexia adest, abdomen 
meteorismo laborat, respiratio fit anxia, faciei color 
et adspectus est specificus, cutis calor irregularis, mu- 
tabilis, perspiratio aut suppressa aut languida, et si 
sudor copiosus superveniat, nec levians, nec genera- 
lis est, sed potius viscosus et frigidus apparet. 

h Distinguitur a maniae speciebus, ab insania fe- 
bricitantium aut phrenesi et deliratione quia: 

In hisce morbis differentiae notantur variae quae 
imoiutabilem limitem statuunt inter has et delirium 
trementem. Gonsideratio enim temperamenti aegri, 
causarum, generis vivendi, consuetudinis adtenden- 
do ad symptomatum comparattonem, ad diversita- 
tem pulsuum, cephalalgiae, tremoris, cutisque tem- 
periern considerando, maximum inter illas et hoc 
discrimen statuere possumus. 

Pbogkosis. 

I 

Quamvis Goden prognosim non infaustam cnun- 
ciare ausus sit, quia juxta illius sententiam delirium 
tremens afFectio est nervosa, in qua vitae discrimen 
potius quam a morbi indole, ab iis quae accedunt, 
dependet, attamen nos reservatam indicamus. Va- 
rietas temperamenti, periodum et diversitas aetatis, 
indoles spirituosorum assumptorum, temperies ae*ris, 
constitutio generalis et individualis, recidivitas, com- 
plicationes aut dynamicae, aut organicae, elementa 
prognoseos diversa suppeditant. Juvenes torosi et ro» 
busti qui vinosis et spirituosis pauco ab illinc tempo- 
re se se dicarunt, ubi therapia cito in auxilium voca- 
ta fuit, facile sanitatem obtinere possunt. Qui vero 
congestionibus venae portarum systemate obnoxii 
fuerunt, qui semper inter pocula noctes et dies tran- 
siverunt, et pluries recidivis vexati fuere, et thera- 
piam aut incongruam, aut tardam adhibuerunt, mul- 
ta et varia discrimina subeunt. In iis plerumque sy- 
stema nervosum profunde laesum, proprio innormali 
renisu contra systematis arterioso-sanguiferi conatus 
agit, quapropter vitae manifestatione in illo depres- 
sa, tanto in hoc vis erigitur, qua de causa lethalis 
apoplexia miserae vitae terminos statuit. Non negli- 
gendum in prognosi est, quod nempe delirium tre- 
uiens ex vinosorum abusu exortum facilius curatur, 
quam illud a spirituosis natum, et praesertim ab usu 
immodico et frequenti Rhum, Non desunt exempla 
aliquorum qui octies et ultra hoc morbo laborarunt, 
et semper sanati fuere. t 

Cachetici facilius quam robusti morbi gravitati re- 
sistunt, clima calidum et tempestas variabilis diutur- 
nitatem morbi augere valent. 

QUAB CADAVBRUM AUTOPSIAB OSTBlfDAKT. 

Flurimae in hocce casu cadaverum autopsiae in- 
stitutae fuere diligenter, et semper rubor et turgor 
membranae cerebri vascularis et medullae spinalis 
adparuit, et serosam effusionem encephali ventriculi 
ostenderunt. 

Sectio thoracis nil notandum offerebat si levis ex- 
cipiatur sinuum et ventriculorum cordis dilatatio, 
conspicua magis in dextero, quam in sinistro late- 
re. Abdomine secato, frequentius mucosa gastrica 
rubra inspicitur, et saepe saepius, praesertim si mor- 
bus longum egit curriculum mucoso et gelatinoso 
humore obtegitur. Jecur mole adauctum observatur 
textura valde mutata. Patet ergo a consideratione 
phaenomenorum quae se offerunt oculo sagaci dili- 
gentissimi Anatomiae pathologicae cultoris, quod 
nempe in cadaveribus signa varia constantia, mini- 
me dubia extant phlogoseos jam praegressae. Quis 
enim, nisi agyrta, haec symptomata veluti peculiares 
significationes hypostheniae conclamatae putare po- 
test? 

THERAPEU8IS. 

Discrepantia opinionum et sententiarum quoad 
morbi sedem, valde in diversa curationis ratione in- 
fluit. Asserit Reil quod methodo antiphlogistica unus 

dumtaxat sanus evasit e tribus aegrotis. — Brou >sais 
gastro-enteritidem larvatam, seu delirium tremens 
potatorum, sanguinis depletionibus repetitis, et usu 
interno remediorum deprimentium, pluries sanavit 
Armstrong et Heincken hunc morbum in diversis ae- 
grotis diversa ratione curant. Goden tristissima* se- 
quelas post pblebotomiae usum timet. Ita Sutton 
declaravit quovis in casu opium administrandum es- 
se; Klapp purgantium et emeticorum usum extollit, 
e contra Albers et Sutton purgantium usum repro- 
bant. Inter tot opinionum congeriem animadverto 
(jam alibi dixi) simplicem considerationem causa- 
rum morbi, symptomatum seriei, indicia necroscopi- 
ca, et tandem criterium a juvantibus et laedentibus 
deductum sufncere ad magis rationalem medendi 
methodum eflingere. 

Quum vero clare eluceat quod potentiae morbo- 
sae praedisponentes et occasionales stimulo positivo 
agunt, quum minima dubia sint symptomata hu- 
jusce morbi, ast vero aperte pro phlogosi loquuntur, 
etiam criterium a juvantibus et laedentibus verita- 
tem confirmat 

In delirio trementi Opium veluti specificum con- 
sideratum fuit, ut in febribus legitimis intermittenti- 
bus china-china et chinina. Ast vero Medicorum 
plures qui hoc remedium propinare auderunt, mini- 
me asserere dubitarunt, quod praesertim initio sem- 
per observandae occurrant systematis venae porta- 
rum, cncephaliy et meningum congestiones , quae 
hirudinum applicationem repetitam exposcunt, quod 
frigidae affusiones, capiti praesertim, pleruuique, ne- 

cessariae sint. Confugerunt ergo ad opitiui, his indi- 
cationibus absolutis; sed qualis est ista medendi ra- 
tio? Forsan phlogosis, uti veteres cogitarunt, natu- 
ram suam mutat, et juxta Brunonis sententiam in 
inflammationem asthenicam vergit, sive ut Tommasi- 
ni ait « in infiammazione che non e infiammazio- 
ne n ? Tali sub medela aegrotantes aut nunquam , 
aut tardius et moleste convalescunt. 

Quid vero dicendum de illis, qui ad hoc heroicutu 
remedium statim, morbi initio confugiunt, et quo- 
tidie dosim augent, et tantum ad mininiam ducunt, 
quando aeger, ut dicunt, levaminis obtineat? Sic 
Kriebel opinatus est citius quam fieri potest somnum 
opio provocandum esse, id quod, juxta illius auctoris 
opinionem, somno praesertim restaurante plus, mi- 
nusve diuturno, dignoscitur. Tandem hic loci ani- 
madvertendum est quod plures improvide judicave- 
runt periculum adesse in mora, et nisi ab initio opio 
utatur, morbus fit pervicax et apoplexia, plerumque 
lethalis, brevius contingit. 

Nos vero causas hunc morbum producentes, phae- 
nomena, juvantia et nocentia considerando minime 
dubitamus de phlogistica illius indole et charactere, 
quapropter methoduoi antiphlogisticam generalem et 

localem valtdam propinamus. Initio ergo morbi ve- 
nam secare necesse est et sanguinem copia sat magna 
ex amplo vulnere educere, praeterea si phaenomena 
congestionis in encephalo perstant, hirudinum appli- 
cationem repetitam et glaciei usum exposcunt, inter- 
ne, purgantia, fortiora, uti drastica, praescribenda 
sunt et enemata ejusdem indolis inijcienda. Vero ad 

effectum plenarium obtinendum non negligatur ipo- 
sthenitantium vascularium usus, uti aqua coobata lau- 
ro-cerasi magna usurpata dosi, et infusum satuum 
foliorum Digitalis purpureae. Emulsiones varii ge- 
neris, potus diluentes, aciduli, diaeta tenuis, placi- 
dum regimen in lecto, cubile quietum quam maxime 
conveniunt in hisce aegris curandis. Tali sub mede- 
la aegrotantes facilius morbum debellare valent, et 
citius ad convalescentiam perveniunt. Si complica- 
tiones adsunt, tunc therapia modificationibus variis 
subjacere debet, sed generatim concludendum quod 
temperamentum et individui vires, mutatione» in 
therapeusi exposcunt, sed morbus semper antiphlogi- 
sticis remediis indiget ut sanetur, attamen, pro ratio- 
ne habita, varii gradus. 

Ita munus, quod mihi impositum fuit, juxta con- 
suetudinem, satisfacere pro viribus aggressus sum ; 
quicumque enim illud evolvendum accedit, ne spe- 
ciosas ibidem hy potheses, ac novitatem cogitationum 
inquirat. 

